钦定古今图书集成/历象汇编/岁功典/第072卷 > 中秋 赵秉文
## 钦定古今图书集成/历象汇编/岁功典/第072卷 > 中秋 赵秉文

天风吹河汉，明月悬清光。清光不可掇，流影入杯觞。
吸此风露魄，洗我冰炭肠。向来功名心，一笑雪沃汤。
人生几中秋，弹指三万场。胡为置热恼，不使心清凉。
此心如秋月，虚朗洞八方。此身万化中，太山一毫芒。
尚无物与我，何者为彭殇。推琴黄叶落，矫首白云翔。
解衣一盘礡，清境随渺茫。

===应制中秋　　　　　　　　　阎长言===璧月当秋夜未阑，汉宫高会浃宸欢。块苏尘世三千
界，珠翠瑶光十二栏。桂实飘香浮寿斝，露华零润溢
仙槃。都人侧听《云韶》奏，共指天家是广寒。